Siili päevatöö oli lõppenud, poeskäik seljataga ja asjad aetud, sai ta lõpuks ometi koju. Koduväravast sissesaamine osutus aga võimatuks, sest prunnina pudelikaelas parkis uhke Rover. Siil oigas ja hakkas omanikeringi tuvastama. Tere, ega teie ei tea, kelle Rover see hoovisõidu kinni on parkinud? Hamster teadis, sest see oli tema oma.  Häiritult jõllitas ta Siili ja teatas kuivalt, et oli vaja asju transportida. Siil ei hakanud verbaalselt väljendama arvamust, et kõikide märkide järgi oli transport juba aegu tagasi läbi saanud.